O B E C Š E M Š A

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. 1/2017**

**o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov Košického samosprávneho kraja a voľby do orgánov samosprávy obce Šemša**

*Návrh VZN: - vyvesený na úradnej tabuli obce dňa : 11.9.2017*

*- zverejnený na internetovej adrese obce dňa : 11.9.2017*

*Lehota na predloženie pripomienok k návrhu VZN do(včítane): 28.9.2017*

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa: 0*

*Vyhodnotenie pripomienok k návrhu VZN doručené poslancom dňa: 0*

*VZN schválené Obecným zastupiteľstvom v .Šemši dňa 06.11.2017 pod č. : 94/2017*

*VZN vyvesené na úradnej tabuli obce Šemša dňa : 07.11.2017*

*VZN zvesené z úradnej tabule obce ........................ dňa : .............................*

***VZN nadobúda účinnosť dňom 01.12.2017***

Jozef Lukáč

starosta obce

*Obecné zastupiteľstvo obce Šemša  na základe ust. § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v súlade s § 6 ods. 1 zákona SNR č. 369/1990 Zb. o obecnom zriadení v znení neskorších predpisov v y d á v a toto*

**VŠEOBECNE ZÁVÄZNÉ NARIADENIE**

**č. 1/2017**

**o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov Košického samosprávneho kraja a voľby do orgánov samosprávy obce Šemša**

**§ 1**

**Úvodné ustanovenie**

Účelom tohto nariadenia je v súlade so zásadou rovnosti kandidujúcich subjektov vyhradiť plochy , na ktorých možno na verejných priestranstvách na území obce počas volebnej kampane umiestňovať volebné plagáty a ustanoviť podmienky umiestňovania volebných plagátov na týchto vyhradených miestach.

**§ 2**

**Miesta na umiestňovanie volebných plagátov**

Na verejných priestranstvách na území obce Šemša je dovolené v čase volebnej kampane umiestňovať volebné plagáty výlučne na tých plochách, ktoré sú označené **„ Plocha pre volebnú kampaň“**

**§ 3**

**Podmienky umiestňovania volebných plagátov**

1. Volebné plagáty sa na miestach vyhradených v § 2 tohto VZN umiestnia v súlade so zásadou rovnosti kandidujúcich subjektov.
2. Miesta na umiestnenie volebných plagátov budú k dispozícii po celý čas volebnej kampane.

**§ 4**

**Spoločné a záverečné ustanovenia**

1. Obec je oprávnená kontrolovať dodržiavanie vyššie uvedených podmienok umiestňovania volebných plagátov na verejných priestranstvách. Nedodržanie podmienok stanovených týmto všeobecne záväzným nariadením bude sankcionované v súlade s platnou právnou úpravou.
2. Zrušuje sa všeobecne záväzné nariadenie obce zo dňa 22.9.1998 o určení miest na vylepovanie volebných plagátov.
3. Toto všeobecne záväzné nariadenie schválilo Obecné zastupiteľstvo obce Šemša dňa 06.11.2017.
4. Zmeny a doplnky tohto všeobecne záväzného nariadenia schvaľuje Obecné zastupiteľstvo obce 06.11.2017.
5. Toto nariadenie nadobúda účinnosť dňom 01.12.2017

V Šemši dňa 30.11.2017

........................................

starosta obce